Odense Adresse-Contoirs Efterretninger, 1836-04-27
Provindsialstændernes Forsamling for Nørre-Jylland maa ansee det for sin første Pligt, at yttre for Deres Kongelige Majestæt de Taknemmelighedsfølelser, der gjennemstrømme alle danske Hjerter, for al den Naade, Tillid og Kjærlighed mod det danske Folk, hvorom Deres Majestæts Anordninger af 28 Mai 1831 og 15 Mai 1834 bære Vidne. Men denne store Velgierning staaer ikke som noget Afsondret, den er kun et Led af den Række af Velgierninger, som have forherliget Deres Majestæts lange Regjeringstid, en nødvendig Følge af den altomfattende ædle Villie, der med ligesaa uudslettelige Træk har indpræget sig i hver Undersaats taknemmelige Erkjendelse, som den stedse har havt til Hensigt, at føre det Deres Majestæt betroede Folk det høieste Maal for alt borgerligt Samfundsliv imøde." Tilbageblikket paa den svundne Tid erindrer os taknemmeligen om hvad Deres Majestæt fra Deres tidligste Deeltagelse i Regjeringen indtil denne Dag, ved mangen Forbedring i den indre Statstyrelse, ved Løsningen af trykkende Baand, ved den ædleste Hylding af oplyst Menneskekjerligheds og Retfærdigheds reneste Grundsætninger, ved Omsorg for Videnskabernes og Oplysningens Fremme, har virket til at gjøre Nationen modnere, friere og selvstændigere, og derved tillige kraftigere til at gaae Fremtidens Tilskikkelser imøde. Saaledes har Deres Majestæt givet Deres Folk det skjønneste Beviis paa den ubegrændsede Kjerlighed, der ikke indskrænker sig til at arbeide for dets Held, medens det staaer under Deres milde Scepter, men og sigter til at betrygge denne Lykke i den fjerneste Fremtid." Under alle de Rystelser, som have fundet Sted trindtom i Europas Lande, rokkedes ikke de Danske i Hengivenhed til Konge- og Landsforfatning; men de stode faste i den tillidsfulde Overbeviisning, at den Konge, hvis gavnrige Virksomheds høieste Løn er Folkets Lykke, selv i sin Viisdom vilde til rette Tid udfinde de rette Midler til at fremme et kraftigere og selvstændigere Borgerliv. Deres Majestæt vilde der see et kjært Beviis paa den ubegrændsede Tillid og Fortrøstning, hvormed det hele Folk fremdeles lægger sit Nutids- og Fremtids=Haab i Deres Majestæts Haand.""Med inderlig Glæde og Taknemmelighed modtog derfor det danske Folk af Deres Majestæt den skjønne Gave i Provindsialstændernes Jndretning ved Forordningen af 28 Mai 1831, der i sine Præmisser forkynder Deres ophøiede Hensigter, fuldkomnere at sætte Deres Majestæt i Stand til stedse at erholde den tilforladeligste Kundskab om Alt, hvad der kan fremme Folkets Tarv og derved tillige at knytte de Baand desto fastere, som forene Kongehuset med Folket, saa og bidrage til Almeenaandens Oplivelse. For os, som Udvalgte til saa stort et Hverv, skal det stedse være en hellig Pligt redeligen at virke til disse ædle Øiemeds Opnaaelse; ved enhver af vore Handlinger skulle de stedse staae os for Øie; med den reneste Villie skulle vi opoffre dem vore bedste Kræfter, og bønligen ville vi anraabe den Allerhøieste om, at disse Øiemed aldrig maa gaae det danske Folk af Minde. Tillidsfuldt og aabenhiertigen ville vi allerunderdanigst fremføre for Deres Majestæt alt hvad vi ansee tjenligt til at fremme Folkets Tarv, og vi ere overtydede om, at vi ved en saadan redelig og ærefrygtsfuld Frimodighed opfylde Deres Majestæts Villie og Folkets Forventning." Den Kjerlighed, der forener Kongehuset med Folket, er saastærk, at intet mere er at ønske end dens bestandige Vedligeholdelse, hvortil Provindsialstænderne, der maa bevirke en nærmere Forbindelse, vil være det kraftigste Middel. Jngen Overbeviisning kan være glædeligere og stærkere end den, at den inderligste Overeensstemmelse mellem Fyrste og Folk udgjør Statsamfundets høieste Lykke, og ingen Bestræbelse kan være os kjerere, end uafladeligen at virke til dette Maal. Jkke mindre glædeligt er det Øiemed, at arbeide for Almeenaandens Oplivelse i Danmark. En oplyst, fri, Landsforfatningen hengiven, Nationalaand skal skjænke Deres Majestæt en værdig Løn for Deres utrættelige Bestræbelser for Oplysningens og den sande Folkefriheds Fremme. Ved den skal Nationens Kræfter forene sig til Tronens Værn, ved den skulle Borgerne broderligen forene sig til gavnrig Daad for hele Samfundet og for dets enkelte Dele, ved den skulle Byrderne falde lettere og Misnøie og Eensidighed forsvinde for Hensynet paa det Heles Vel, og ved den skal Folket blive stærkt i Modgang og erkjendtligt i Medgang. O! at vi maatte være heldige nok at Soi at fremme dette velgjørende Øiemed, som vor bedste Virksomhed stedse skal være offret. "Allernaadigste Konge, modtag huldrigt disse vore oprigtige Forsikkringer, hvormed vi, i dybeste Underdanighed, ledsage vore Medborgeres og vor inderligste Tak for det nye Beviis, Nationen har modtaget paa Deres Majestæts uforandrede, landsfaderlige Naade." Vi nedbede Himlens Velsignelse over Deres Majestæt, det hele Kongehuus og det elskte Fædreland!